stanford-oval/wikipedia huggingface dataset:
נאו-אבולוציוניזם
תאורטיקנים מרכזיים > האריס

אחד האנתרופולוגים המשפיעים ביותר בגישת הנאו-אבולוציוניזם (ובאנתרופולוגיה בכלל) הוא מרווין האריס, אשר בספרו, "The Rise of Anthropological Theory" שהתפרסם ב-1968, פרס את התפתחות הגישות התאורטיות באנתרופולוגיה, והציג את גישתו, המטריאליזם התרבותי, שהיא במידה רבה המשך לאקולוגיה התרבותית של ג'וליאן סטיוארד. גישתו היא שילוב של המטריאליזם הדיאלקטי של קרל מרקס, המדגיש את החשיבות של "אופן הייצור", עם תובנותיו של תומאס מלתוס על אודות השפעת הדמוגרפיה על המערכת הסוציו-תרבותית. האריס הבחין בין התחום ההתנהגותי ובין התחום המנטלי הנמצאים בכל תרבות, והדגיש את השפעת התחום ההתנהגותי על התחום המנטלי. לטענת האריס, לכל תחום יש את המוסדות השייכים לו כאשר המוסדות המשפיעים על ההסתגלות האנושית הם החשובים יותר והם משפיעים על המוסדות שהשפעתם על ההסתגלות פחותה יותר. על פי האריס, אופן הייצור (במיוחד הטכנולוגיה) והמאפיינים הדמוגרפים הם התשתית, המפתח לקביעת המבנה החברתי התרבותי, הכלכלי, המשפחתי ושאר המוסדות החברתיים של כל חברה וחברה. על פי האריס שינוי תרבותי מתרחש כאשר היחסים בין הדמוגרפיה, הטכנולוגיה ויכולת הסביבה לספק משאבים לחברה יצאו משיווי משקל. במקרה זה תהיה התאמה מחדש של המוסדות בחברה עד ההגעה לשיווי משקל חדש.
תאורטיקנים מרכזיים > סהלינס

מרשל סהלינס, מחבר הספר "אבולוציה ותרבות" (1960), חילק את האבולוציה של החברות השונות ל"כללי" ו"מסוים". אבולוציה כללית היא הנטייה של המערכות התרבותיות והחברתיות להגביר את המורכבות, את רמת הארגון ואת ההסתגלות לסביבה שלהן. אולם מאחר שהתרבויות השונות אינן מבודדות, ישנן אינטראקציות ופעפוע (דיפוזיה) של התכונות שלהן (למשל, המצאות טכנולוגיות). זה מוביל את התרבויות לפתח דרכים שונות (אבולוציה מסוימת), כתוצאה מכך שהתרבויות נחשפות לאלמנטים תרבותיים שונים בצירופים שונים ובשלב אבולוציוני שונה.
תאורטיקנים מרכזיים > לנסקי

גרהרד לנסקי (Gerhard Lenski) בספריו "כוח ויוקרה" (1966) ו"חברות אנוש: הקדמה למאקרוסוציולוגיה" (1974) פיתח את הגישות של לזלי וייט ולואיס הנרי מורגן. גם הוא ראה את ההתפתחות הטכנולוגית כגורם הבסיסי ביותר באבולוציה של חברות ותרבויות. אך שלא כמו וייט, שהגדיר את הטכנולוגיה כיכולת ליצור ולהשתמש באנרגיה, לנסקי מתמקד במידע – הכמות שלו והשימוש בו. ככל שיש לחברה כלשהי יותר מידע וידע (במיוחד כאלו המועילים לשליטה על הסביבה הטבעית), היא יותר מפותחת ומתקדמת. הוא הבחין בארבעה שלבים של ההתפתחות האנושית, המבוססים על שלבים בהיסטוריה של התקשורת. בשלב הראשון, המידע מועבר על ידי הגנים. בשני, כשלבני אדם יש יכולת לקלוט ולהבין, הם יכולים ללמוד ולהעביר מידע המושג בעזרת החוויות שלהם. בשלישי, בני אדם מתחילים להשתמש בסימנים ולפתח הגיון. ברביעי, הם יכולים ליצור סמלים, לפתח שפה וכתב. התקדמויות בטכנולוגיה של התקשורת מובילות להתקדמויות במערכת הכלכלית והפוליטית, בפיזור הטובין, בחוסר שוויון חברתי ובמישורים האחרים של החיים החברתיים. הוא גם הבחין בין חברות שונות על פי רמת הטכנולוגיה, התקשורת והכלכלה: 1. ציידים-לקטים, 2. חקלאות פשוטה (הורטיקולטורה) ומרעה, 3. חקלאות מפותחת, 4. חברה תעשייתית, 5. חברות מיוחדות (כמו חברות המתבססות על דיג).
תאורטיקנים מרכזיים > רובים חיידקים ופלדה

עבודה חדשה (1997), שהיא במובנים רבים המשכה של התאוריות האקולוגיות של וייט, סטיוארד והאריס הוא הספר רובים, חיידקים ופלדה של ג'ארד דיימונד. דיימונד מציע גישה של דטרמיניזם גאוגרפי: הוא מסביר שינויים בחברות האנושיות והיחסים ביניהן בהיסטוריה באמצעות ההבדלים הצורניים והאקולוגיים בין יבשות ואזורים שונים. בספר מתוארת ההיסטוריה של כדור הארץ והאנושות ב-15,000 השנים האחרונות, מאז תחילתה של המהפכה החקלאית, ואת ההבדלים בין היבשות השונות מבחינת אקלים, פאונה (החי) ופלורה (הצומח). דיימונד טוען שאין הבדל בין התבונה של בני אדם מציוויליזציות שונות, ושהעליונות כיום של הציוויליזציה האירופאית נובעת מהעליונות הטכנולוגית (רובים ופלדה) וכן מביות בעלי חיים, שאפשרה להם להיות חסינים למגפות שהשמידו את הילידים בהן נלחמו.
נבחרת הפלא

נבחרת הפלא (בגרמנית: Wunderteam) הוא כינויה הציורי של נבחרת אוסטריה בכדורגל בשנות ה-30. נבחרת זו הונהגה תחת המאמן היהודי הוגו מייזל, שהוביל אותה לרצף של 14 משחקים ללא הפסד בין אפריל 1931 לדצמבר 1932. השחקנים המפורסמים מתיאס סינדלר ויוזף ביצאן שיחקו בה ויחד איתם הנבחרת הייתה לאחת הטובות בעולם בזמנה.
היסטוריה

בראשית שנות ה-30 של המאה ה-20 אוסטריה הפכה לנבחרת הטובה בעולם. היא הונהגה תחת הוגו מייזל וביחד עם המאמן האנגלי ג'ימי הוגאן, שעבד גם כן בווינה, פיתח מייזל שיטה ששמה דגש על הימנעות ממסירת הכדור במסירה דרך האוויר ובמקום זאת למסור אותו על הקרקע.
לפני מונדיאל 1934 הנבחרת רשמה ניצחונות מרשימים על יריבותיהן, ובהם 0–5 ו-0–6 על גרמניה, ניצחון 0–6 על שווייץ וניצחון 2–8 נגד הונגריה. בשנת 1932 זכתה בגביע מרכז אירופה, הטורניר שקדם ליורו, עם ניצחון 
 2–4 נגד איטליה. הזכייה בתואר זה הפכה אותה לאחת הפייבוריטיות לזכות גם במונדיאל הקרוב.
היסטוריה > מונדיאל 1934

כמו "נבחרת הזהב" של הונגריה שכמעט וזכתה במונדיאל 1954, בסופו של דבר גם היא, לא הניפה את הגביע על אף המשחק היפה. אוסטריה עברה את צרפת והונגריה בשמינית ורבע הגמר בזכות ניצחונות 2–3 (בהארכה) ו-1–2 בהתאמה. בחצי הגמר אוסטריה התמודדה מול המארחת איטליה בתנאי מזג אוויר גרועים שהגבילו את הנעת הכדור האופיינית שלהם. הם הפסידו להם 1–0 משער של אנריקה גואיטה, אך באותו המהלך של השער קדמה עבירה של ג'וזפה מאצה על השוער האוסטרי פטר פלאצר ולא הייתה תגובה מצידו של השופט השוודי איוואן אקלינד. חלומה של אוסטריה נסוג ממנה ובמשחק על המקום השלישי הפסידו 3–2 לגרמניה ובכך סיימו במקום הרביעי. אחרי סיום הטורניר היו טענות כי אקלינד שוחד על ידי המארחים ושבחצי הגמר היה לאורח של הרודן הפשיסטי בניטו מוסוליני.
היסטוריה > סופה של הנבחרת

מותו של מייזל בשנת 1937 סימן את תחילת סופה של הנבחרת. אוסטריה העפילה למונדיאל 1938 אך בעקבות האנשלוס המדינה סופחה לגרמניה הנאצית, ומסיבות פוליטיות דרשו גורמים גרמנים כי חלק מן שחקני אוסטריה יעברו לשחק לצד נבחרתם. גרמניה הנאצית לא הצליחה לעמוד בציפיות והודחה כבר בשמינית הגמר נגד שווייץ. כוכב נבחרת הפלא, מתיאס סינדלר, החליט שלא לשחק עבורם ונמצא מת בביתו בשנת 1939, בנסיבות שנדונו מאז.
היסטוריה > השפעתה על הטוטאל פוטבול

נבחרת הפלא נחשבת לראשונה ששיחקה בשיטת הטוטאל פוטבול. לא במקרה השחקן האוסטרי המוכשר ארנסט האפל היה מאמן בהולנד בסוף שנות ה-60 ותחילת ה-70. במונדיאל 1978 הוביל את הולנד עד למקום השני והנבחרת דגלה בטוטאל פוטבול.
הערות שוליים

↑  המוח היהודי הוא עגול: האיש שהמציא את הכדורגל האירופי, מתוך אתר "הארץ".
הרכב הנבחרת (בלבן) במשחק נגד צרפת במונדיאל 1934
משרד פרסום

משרד פרסום הוא עסק הנותן שירותי פרסום ללקוחות. השירותים כוללים לרוב מחקרי שוק, בחירת מסרים פרסומיים וניסוח שלהם באופן יצירתי, מילולי וגרפי, הפקת קמפיין (תשדירים, מודעות או פרסומות מסוג אחר) והפצה שלו ועוד.
בעלי תפקידים במשרד פרסום

במשרד פרסום לרוב יהיו קיימים תפקידים אלו (או חלקם) במחלקות שונות:
| המחלקה | שם התפקיד | תיאור התפקיד | הערות |
| --- | --- | --- | --- |
| מחלקת לקוחות | תקציבאי | במסגרת התפקיד התקציבאית או התקציבאי אחראיים על הקשר עם הלקוח ועל התיאום בין המחלקות השונות |  |
| מחלקת לקוחות | סופרוייזר | אחריות על מספר תקציבאים |  |
| מחלקת רעיונאות (קריאייטיב) | מנהל קריאייטיב | אחראי על צוותי הרעיונאות. בדרך כלל עבדו קודם לכן בתחום העיצוב או הרעיונאות |  |
| מחלקת רעיונאות (קריאייטיב) | רעיונאי מילולי (קופירייטר) | אחריות על ניסוח המסר הפרסומי בדרך יצירתית |  |
| מחלקת רעיונאות (קריאייטיב) | ארט דיירקטור | מעצב או רעיונאי חזותי, אחראי על הצד העיצובי בפרסום |  |
| מחלקת אסטרטגיה | פלנר | במסגרת התפקיד המתכנן (פלנר) או המתכננת אחראיים על חקר שוק ועל תהליך בחירת המסר הפרסומי |  |
| מחלקת אסטרטגיה | מידען | איסוף מידע ומחקרי שוק |  |
| מחלקת מיתוג |  | המחלקה ממונה על בניית זהות המותג של הלקוח | תפקידים שונים |
| סטודיו | מנהל סטודיו | אחריות על כל פעילות הסטודיו במשרד וחלוקת העבודה |  |
| סטודיו | גרפיקאים וביצועיסטים | אחריות על העיצוב הגרפי ותיקוני עיצובים |  |
| מחלקת הפקה | מפיק פרסומות | הפקה כוללת וביצוע של פרסומות לקמפיינים שונים | פרילנסרים בדרך כלל |
| מחלקת מדיה | מתכנן מדיה (באנגלית: Media Planner) | אחריות על תכנון רכש המדיה על פי פילוחי שוק |  |
| מחלקת מדיה | קניין (באנגלית: Media Buyer) | אחריות על רכש המדיה מול ערוצי התקשורת השונים בהתאם לקהל היעד של הלקוחות |  |
| שונות | טראפיק | אחריות על העברת המסמכים והתוצרים בין המחלקות השונות |  |
| שונות | חשבונאות | כספים, פקידות ומנהלה |  |
תהליכי העבודה במשרד פרסום

התקשרות הלקוחות עם משרד פרסום מתבצעת בדרך כלל באמצעות צוות קבוע במשרד הפרסום שכולל נציגים שונים מכל מחלקה במשרד, כאשר כל מחלקה אחראית על שלב כלשהו בתהליך העבודה. ההתנהלות של משרד הפרסום מול הלקוחות תהיה בדרך כלל באחריות של מחלקת ניהול לקוחות (תקציבאות), שאמורה לנהל את עבודת הלקוח בתוך המשרד תוך הקפדה על איכות התהליך והתוצרים הסופיים וכן עמידה בלוחות הזמנים שהוגדרו מראש.
עבודה על קמפיין פרסומי מתחילה בדרך כלל מתוך דרישת הלקוח (זאת יכולה להיות עקב השקת מוצר חדש, צורך בקמפיין עונתי, פעילות פרסומית נקודתית, או מכרז בו הלקוח בוחר את משרד הפרסום שלו). הלקוח מעביר למחלקת הלקוחות בריף לקוח, הכולל את עיקרי הנתונים אודות הצרכים והתוצאות אותן הוא מבקש.
בשלב שני מחלקת הפלנינג (תכנון) עושה חקר שוק, חוקרת את קהלי היעד ומחליטה באמצעות איזה מסר יש לפנות אל אותם קהלים על מנת להשיג את התוצאות הרצויות. התוצר של שלב זה הוא בריף אסטרטגיה.
בשלב שלישי מחלקת האסטרטגיה מסבירה את בריף האסטרטגיה לצוות הרעיונאות או הקריאייטיב (בפגישת "בריפינג") אשר מנסח את המסר הפרסומי בצורה קריאייטיבית (במילים אחרות איך להגיד את המסר).
לאחר אישורים פנימיים מתבצעת פרזנטציה ללקוח לשם קבלת אישורו לתוצרים הקריאייטיבים.
עם אישור הקמפיין מופקים בריף מדיה המורה למחלקת המדיה להחליט איזו מדיה לרכוש, ובריף ביצוע המועבר לסטודיו או למחלקת ההפקה בהתאם לתוצר הביצועי של הקמפיין.
לאחר עליית הקמפיין לאוויר, מבצעת מחלקת הפלנינג מחקר אודות אפקטיביות הפרסום על מנת להפיק לקחים ולאשר אפקטיביות של הקמפיין.
משרדי פרסום בישראל

משרדי פרסום ראשונים החלו לקום בארץ בסוף שנות ה-30 של המאה ה-20. בסוף שנות ה-80 ובעיקר בתחילת שנות ה-90 (לאחר הקמת ערוץ טלוויזיה מסחרי בישראל) התרחב תחום הפרסום ובמקביל החל להתערער מעמדם של משרדי הפרסום הוותיקים. פרסומאים רבים פרשו ממשרדי הפרסום הוותיקים והקימו משרדים צעירים. תהליך זה התרחש במקביל לכניסתם למשרדי פרסום בינלאומיים גדולים לישראל – הן באמצעות הסכמי ייצוג והן באמצעות רכישת משרדים מקומיים. מאז, רובם של משרדי הפרסום הפעילים בישראל, מקושרים בדרך זו או אחרת לתאגידי הפרסום הבינלאומיים.
בשנת 2015 בערך עבר התחום בארץ משבר בעקבות תהליכים שונים והתפתחויות בעולם המדיה, שהביא לשינויים מבניים בענף, בין היתר למיזוגים של משרדי פרסום שנחשבו בעבר מובילים בתחום.
רוב משרדי הפרסום בישראל מאוגדים תחת איגוד הפרסום הישראלי. במהלך העשור האחרון עם התקדמות הטכנולוגיה והתגברות הפרסום הדיגיטלי תופס תחום הפרפורמנס נתח גדול מתקציבי הפרסום בישראל ואיתו קמו דור צעיר של חברות פרסום.
הערות שוליים

↑  מדריך למתלבט/ת: מקצועות במשרדי פרסום – מה תעשו וכמה תרוויחו, באתר המכללה למינהל
↑  מדריך הפרסום, באתר איגוד השיווק הישראלי, ‏22 בדצמבר 2017
↑  ענת ביין-לובוביץ', ‏"אין מקום לכל-כך הרבה משרדי פרסום קטנים ובינוניים", באתר גלובס, 12 באוגוסט 2015
| --- | --- |
בקרת זהויות :  NLI: 987007292937105171  BnF: cb119550185 (data)  GND: 4065521-0  LCCN: sh85001191  NARA: 10639067  NDL: 00566305  NKC: ph125093
נואיבה

ערך זה עוסק בעיר בחצי האי סיני במצרים. אם התכוונתם לשיר של שלמה גרוניך, ראו .
| --- | --- |
נואיבה ונמלה
נואיבה ונמלה
 מדינה:  מצרים מצרים
 מחוז:   דרום סיני
 גובה:  11 מטרים
 אוכלוסייה:  ‏
  ‑ בעיר:  18,000 (2016)
 קואורדינטות:  29°2′N 34°40′E﻿ / ﻿29.033°N 34.667°E﻿ / 29.033; 34.667
 אזור זמן:  UTC +2
  מפת מיקום  מפה מפורטת   (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףנואיבה(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףנואיבה  he tabBackground:;tabBorder:#aaa;defaultTab:0;
נואיבה (בערבית: نويبع, תעתיק מדויק: נֻוַיְבַּע) היא עיר תיירות במצרים השוכנת בצדו המזרחי של חצי האי סיני, לחוף מפרץ אילת, כ-65 ק"מ מדרום לאילת וכ-150 ק"מ מצפון לשארם א-שייח'. ב-2006 מנתה אוכלוסיית העיר, כולל היישובים הסמוכים אליה, כ-12,000 נפש.
היסטוריה

בתקופת השלטון הישראלי בסיני, לאחר מלחמת ששת הימים, עלו יוזמות שונות לפיתוח האזור. במאי 1970 עלתה כוונה של יזמים צרפתים להקים במקום כפר נופש, אולם הכוונה סוכלה על ידי ממשלת צרפת שלא רצתה מעורבות צרפתית בהשקעות מעבר לקו הירוק. בינואר 1971 הוקם במקום בית קפה בדואי.
החטיבה להתיישבות של הסוכנות היהודית יזמה סקר קרקע במחצית השנייה של 1970 ומצא שהמקום מתאים לחקלאות. בעקבות זאת הוקם ליד נואיבה מושב נביעות.
באותן שנים הפך שמה של נואיבה למושג בישראל כאתר מפלט מהמסגרות הממסדיות, בייחוד לדור הצעיר. ב-1977 נערך במקום "פסטיבל נואיבה הראשון", וב-1978 נערך פסטיבל גדול יותר בו הופיעו מיטב אמני הפופ והרוק בישראל באותה עת. התקשורת הישראלית קשרה לפסטיבל את התואר "וודסטוק הישראלי", אולם הייתה בכך הגזמה רבה מאחר שמאפיינים חשובים של פסטיבל וודסטוק לא התקיימו בנואיבה.
לאחר החזרת השלטון בסיני למצרים הוקם בנואיבה נמל, שאותו פוקדות ספינות מעבורת המגיעות מעקבה.
אזור נואיבה מיושב בשני שבטי בדואים: תראבין בצפון ומאיזנה בדרום.
תושבי נואיבה מתפרנסים מעבודה במשרדי הממשלה והעירייה שבמקום ומשירותים לתיירים.
בחלק הדרומי של נואיבה נמצאת הדיונה הקטנה, שבה בתי מלון, בתי הארחה וחושות לתיירים, ולידה הדיונה הגדולה.
בדומה ליישובים רבים לאורך מפרץ אילת, גם נואיבה חביבה על תיירים מישראל.
מהתרבות

ישנם מספר שירים הנושאים את השם "נואיבה": שלמה גרוניך הלחין שיר בשם זה למילים של נירית ירון, ומתי כספי הלחין למילים של דורי בן זאב ("חגיגה בנואיבה", 1977). חלוץ הזמר המזרחי ג'קי אלקיים הוציא גם הוא סינגל בשם זה. לאחר ביקור בסיני, הלחין שמשון מיאל שיר בשם "נואייבה נואבה" כחלק מאלבומו היחיד "פרדס הגחלים הלוחשות".
לקריאה נוספת

מתיו טיג, סיני - חלום ושברו - מרירות המולידה טרור רוחשת בקרב שבטי הבדואים בחצי האי סיני, נשיונל ג'יאוגרפיק ישראל, גיליון 130, מארס 2009
הערות שוליים

↑  נתוני אוכלוסייה בערי מצרים,  (הקישור אינו פעיל, 8 במרץ 2022)
↑  לא נגנזה תכנית כפר הנופש בנואיבה, למרחב, 15 במאי 1970
↑  ברוך מאירי, שלטונות צרפת הורו למועדון הים התיכון לא להשתתף בהקמת כפר הנופש נואייבה, מעריב, 22 במאי 1970
↑  בית קפה בדואי בנוייבה, מעריב, 19 בינואר 1971
↑  סקר: מים ושטחים לחקלאות מצויים בחצי האי סיני, מעריב, 17 בנובמבר 1970
↑  https://stereo-ve-mono.com/1109
↑  https://www.colbonews.co.il/consumption/51971/
| --- | --- |
בקרת זהויות :  NLI: 987007462625905171  MusicBrainz: c3bfeea2-d0a3-47fb-9518-da24c743c781
מצודת דיארבקיר

מצודת דיארבקיר (טורקית: Diyarbakır Kalesi) היא מבצר היסטורי בנפת דיארבקיר בטורקיה. בשנת 2015 נכנס לרשימת אתרי המורשת העולמית של אונסק"ו.
המבנה

מתחם המצודה כולל מבצרים פנימיים וחיצוניים. השערים המרכזיים הם "שער ההר" (Dağ Kapı), "שער עורפה" (Urfa Kapı), "שער מרדין" (Mardin Kapı) ו"השער החדש" (Yeni Kapı).
החומות הן שרידי העיר הרומית העתיקה, אמידה (אנ'), והן הוצבו במקומן הנוכחי באמצע המאה ה-4 על ידי הקיסר קונסטנטיוס השני. חומות המצודה הן חומות ההגנה הרחבות והארוכות ביותר בעולם, למעט חומת סין.
בשנת 2000, האתר נוסף לרשימה הטנטטיבית של אונסק"ו, ובשנת 2015 הוכרז כאתר מורשת עולמית, יחד עם גני הבסל (Hevsel Bahçeleri).
הערות שוליים

↑  אתר אונסק"ו.
ערך זה הוא קצרמרבנושא טורקיה. אתם מוזמנים לתרום לוויקיפדיה ו.
נבחרת וייטנאם בכדורגל

נבחרת וייטנאם בכדורגל היא נבחרת הכדורגל הלאומית של וייטנאם.
לאחר פיצול וייטנאם לצפון וייטנאם ודרום וייטנאם התקיימו שתי נבחרות לאומיות, נבחרת לכל מדינה בנפרד.  הנבחרת הצפון ווייטנאמית הייתה מאוד לא פעילה ושיחקה רק מספר משחקים מעטים נגד מדינות קומוניסטיות אחרות בעיקר בין השנים 1956 ו-1966.  נבחרת דרום וייטנאם הייתה פעילה יותר והשתתפה בשני משחקי גמר של גביע אסיה וסיימה בשניהם במקום הרביעי.  נבחרת דרום ווייטנאם ערכה את משחקה האחרון בשנת 1975 והמשחק הראשון של הנבחרת המאוחדת נערך רק בשנת 1991.
הנבחרת לא הצליחה במיוחד גם לאחר האיחוד וברמה האזורית זכתה פעם אחת במקום הראשון באליפות איגוד מדינות דרום-מזרח אסיה בכדורגל (לשעבר גביע טייגר) בשנת 2008. הדירוג הנוכחי של נבחרת וייטנאם ברשימת הדירוג של פיפ"א, הוא המקום ה-116 בעולם, נכון ל-19 בספטמבר 2024; הניקוד הוא 1,161.38 – ירידה של נקודה אחת לעומת ניקוד קודם. דירוג השיא 84 נמדד לראשונה בספטמבר 1998, והדירוג הנמוך ביותר 172 נמדד לראשונה בדצמבר 2006.
כל גביעי העולם

1930 עד 1990 - לא נכנסה
1994 עד 2026 - לא העפילה
כל גביעי אסיה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| הונג קונג (1876–1959) 1956 | מקום רביעי | 3 | 0 | 1 | 2 | 6 | 9 |
| קוריאה הדרומית 1960 | מקום רביעי | 3 | 0 | 0 | 3 | 2 | 12 |
ישראל 1964: ראו דרום וייטנאם
איראן (1964–1979) 1968: ראו דרום וייטנאם
תאילנד 1972: ראו דרום וייטנאם
איראן (1964–1979) 1976: לא נרשמה
כווית 1980: לא נרשמה
סינגפור 1984: לא נרשמה
קטר (מדינה) 1988: לא נרשמה
יפן 1992: לא נרשמה
איחוד האמירויות הערביות 1996: לא העפילה
לבנון 2000: לא העפילה
הרפובליקה העממית של סין 2004: לא העפילה
| אינדונזיה מלזיה תאילנד וייטנאם 2007 | רבע גמר | 4 | 1 | 1 | 2 | 4 | 7 |
קטר (מדינה) 2011: לא העפילה
אוסטרליה 2015: לא העפילה
| איחוד האמירויות הערביות 2019 | רבע גמר | 5 | 1 | 1 | 3 | 5 | 7 |
| קטר (מדינה) 2023 | סיבוב ראשון | 3 | 0 | 0 | 3 | 4 | 8 |
ערב הסעודית 2027: 
| סה"כ | 5/18 | 18 | 2 | 3 | 13 | 21 | 43 |
משחקי תיקו כוללים גם משחקים שהוכרעו בבעיטות הכרעה
משפט לגראנז' (פולינומים)

בתורת המספרים, משפט לגראנז' על קונגרואנציות פולינומיות (על שם המתמטיקאי והאסטרונום האיטלקי ז'וזף לואי לגראנז') נותן חסם עליון לשכיחות שבה פולינום במקדמים שלמים עשוי לקבל ערכים שהם כפולות של מספר ראשוני נתון.
יהי  p מספר ראשוני ויהי  f(x)\in \mathbb {Z} [x] פולינום במקדמים שלמים. אזי ישנן שתי אפשרויות:
כל מקדמי הפולינום מתחלקים ב- p. או:
לקונגרואנציה  f(x)\equiv 0\!\!\!{\pmod {p}} לכל היותר  \deg \!{\bigl (}f(x){\bigr )} פתרונות שונים מודולו  p.
אם הקונגרואנציה הפולינומית מחושבת מודולו מספר פריק, אז ייתכן שיהיו לה יותר מ- \deg \!{\bigl (}f(x){\bigr )} פתרונות.
הוכחה

נוכיח באינדוקציה.
עבור  n=1 נקבל פולינום ליניארי  f(x)=a_{1}x+a_{0}.

לקונגרואנציה ליניארית  ax\equiv b\!\!\!{\pmod {m}} קיים פתרון מודולו  m אם ורק אם  d\mid b, כאשר  d=\gcd\{a,m\} – ובמקרה זה זהו גם מספר הפתרונות השונים מודולו  m.

אם  \gcd\{a_{1},p\}=1: לקונגרואנציה  a_{1}x\equiv -a_{0}\!\!\!{\pmod {p}} פתרון יחיד מודולו  p.

אם  \gcd\{a_{1},p\}=p: אם  p\mid a_{0} אזי מתקיימת האפשרות הראשונה, ואם  p\nmid a_{0} אזי לקונגרואנציה אין פתרון.
נניח כי לכל פולינום ממעלה  n=k ישנם לכל היותר  k פתרונות שונים מודולו  p. יהי  f(x)\in \mathbb {Z} [x] פולינום ממעלה  k+1. ישנן שתי אפשרויות:
לקונגרואנציה  f(x)\equiv 0\!\!\!{\pmod {p}} אין פתרון, וסיימנו.
לקונגרואנציה לפחות פתרון אחד  x=a. אזי נקבל  f(x)=(x-a)q(x)+f(a), כאשר  q(x)\in \mathbb {Z} [x] פולינום ממעלה  k.
הערה: המשפט אינו נכון באופן כללי כאשר הקונגרואנציות מחושבות ביחס למספר פריק. כדוגמה מספרית ניקח את  x^{2}\equiv 1\!\!\!{\pmod {8}}. זוהי קונגרואנציה ממעלה 2, אך עם זאת יש לה 4 פתרונות לא שקולים, שהם 7, 5, 3, 1 מודולו 8.
נבחרת הרפובליקה של קונגו בכדורסל

| --- | --- |
הרפובליקה של קונגו
 מידע כללי
 הצטרפות:  1962
 השתייכות:  פיב"א אפריקה
 דירוג פיב"א (10 באוגוסט 2024):  100       ‎-2‏
  - ניקוד פיב"א:  89.2
 
 אליפות אפריקה בכדורסל
 הופעות:  7 (הראשונה ב-1968)
 ההישג הטוב:  מקום חמישי (1980)
 
נבחרת קונגו בכדורסל היא נבחרת הכדורסל הלאומית של הרפובליקה של קונגו. הדירוג הנוכחי של נבחרת הרפובליקה של קונגו ברשימת הדירוג של פיב"א לנבחרות גברים, הוא המקום ה-100 בעולם, נכון ל-10 באוגוסט 2024, ירידה של 2 מקומות לעומת דירוג קודם.
הישג השיא של הנבחרת הוא מקום חמישי באליפות אפריקה בכדורסל בשנת 1980.

נבחרת קונגו מעולם לא העפילה למשחקים האולימפיים או לאליפות העולם בכדורסל.
כל אליפויות אפריקה

| אליפות אפריקה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
מצרים 1962: לא השתתפה
מרוקו 1964: לא השתתפה
תוניסיה 1965: לא השתתפה
| מרוקו 1968 | מקום תשיעי | 4 | 0 | 4 |
מצרים 1970: לא השתתפה
סנגל 1972: לא השתתפה
הרפובליקה המרכז אפריקאית 1974: לא השתתפה
| מצרים 1975 | מקום שישי | 5 | 0 | 5 |
סנגל 1978: לא השתתפה
| מרוקו 1980 | מקום חמישי | 6 | 3 | 3 |
| סומליה 1981 | מקום שביעי | 5 | 2 | 3 |
מצרים 1983: לא השתתפה
| חוף השנהב 1985 | מקום עשירי | 6 | 1 | 5 |
תוניסיה 1987: לא השתתפה
אנגולה 1989: לא השתתפה
מצרים 1992: לא השתתפה
קניה 1993: לא השתתפה
אלג'יריה 1995: לא השתתפה
סנגל 1997: לא השתתפה
אנגולה 1999: לא השתתפה
מרוקו 2001: לא השתתפה
מצרים 2003: לא השתתפה
אלג'יריה 2005: לא השתתפה
אנגולה 2007: לא השתתפה
| לוב 2009 | מקום 16 | 5 | 0 | 5 |
מדגסקר 2011: לא השתתפה
| חוף השנהב 2013 | מקום 14 | 5 | 1 | 4 |
תוניסיה 2015: לא העפילה
תוניסיה סנגל 2017: לא השתתפה
רואנדה 2021: לא השתתפה
אנגולה 2025: לא השתתפה
| סך הכל | 7 הופעות | 36 | 7 | 29 |
הערות שוליים

↑  דירוג לנבחרות לאומיות גברים באתר פיב"א
נובויה ורמיה

| --- | --- |

 עורך ראשי:  אלכסיי סובורין 
 תאריכי הופעה:  1868–1917 (כ־49 שנים) 
 שפה:  רוסית 
 מערכת:  סנקט פטרבורג 
 
נוֹבוֹיֶה וֶרְמִיָה (ברוסית: Но́вое вре́мя; מילולית: העת החדשה) היה עיתון רוסי שיצא לאור בסנקט פטרבורג בין השנים 1868–1917. העיתון היה ידוע כאנטישמי וכתומך הממשלה. בשנים שקדמו למלחמת העולם הראשונה הסית העיתון בקביעות נגד יהודי האימפריה הרוסית כאויבי העם. העיתון נסגר בהוראת לנין מיד לאחר מהפכת אוקטובר.
היסטוריה

העיתון הוקם ב-1868 כעיתון ליברלי, ויצא לאור בתחילה חמש פעמים בשבוע, עד 1869 אז הפך ליומון. בראשית דרכו גילה העיתון אף נטייה לאידאות קומוניסטיות וב-1872 פרסם מאמר מערכת חגיגי לכבוד צאת המהדורה הראשונה של "הקפיטל" של קרל מרקס. אך לאחר שהחל לצאת לאור בידי אלכסיי סובורין יצאו לו מוניטין של כניעה לקו של הממשלה. הוא פרסם מאמרים אנטישמיים של ויקטור בורנין (אנ').
למרות תמיכתו בקו הממשלתי, זכה העיתון לתפוצה רחבה והחל משנת 1881 הדפיס שתי מהדורות יומיות. בשנת 1891 החל העיתון לצרף מוסף שבועי מאויר. הוא היה לאחד העיתונים הפופולריים ברוסיה ומכר 60,000 עותקים. פרסמו בו כותבים חשובים כמו אנטון צ'כוב.
ב-8 בנובמבר 1917 (26 באוקטובר לפי הלוח היוליאני) הורה לנין על סגירת העיתון.
ב-1943 החל לראות אור בברית המועצות עיתון אחר בשם זה (אנ'), אך אין קשר בין שני העיתונים.
נובוגירייבו

נובוגירייבו (ברוסית: Новогиреево) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 4.4529 קמ"ר ואוכלוסייתו מונה 98,634 תושבים (2020).
הכפר גירייבו וההתנחלות נובוגירייבו הפכו לחלק מהעיר מוסקבה בשנת 1960 והחלו לאבד במהירות את חזותם הכפרית לשעבר. היישוב והכפר נהרסו בשנים 1965–1970, במקומו נבנה אזור מגורים מודרני, שירש את השם "נובוגירייבו" ורשת הרחובות שהוקמו על ידי שדרות נובוגירייבו. טריטוריה זו הייתה חלק מראיון קלינינסקי במוסקבה (1960–1969), ואחר כך – חלק מראיון פרובסקי (1969–1991).
מרבית החברות הגדולות של נובוגירייבו נמצאים בחלק הדרומי של הראיון.
אתרים ראויים לציון

פארק על הפרוספקט הירוק (רו')
כנסיית המושיע (רו')
בניין הנהלת ראיון נובוגירייבו שבו גם ממוקמת הנהלת ראיון פרובו
תחנת רכבת תחתית " נובוגירייבו"
נבחרת וייטנאם בכדורגל נשים

נבחרת וייטנאם בכדורגל נשים מייצגת את וייטנאם בתחרויות כדורגל נשים בינלאומיות ומנוהלת על ידי התאחדות הכדורגל של וייטנאם (VFF).
משחקה הראשון של הנבחרת נערך ב-1997 במסגרת משחקי דרום-מזרח אסיה, ובו היא הפסידה 3-2 לתאילנד. למרות ההפסד, העפילה הנבחרת לשלב הנוקאאוט ובסיום הטורניר זכתה במדליית הארד. שנתיים לאחר מכן, היא לקחה חלק בפעם הראשונה באליפות אסיה, אותה סיימה עם 2 ניצחונות ו-2 הפסדים. ב-2008 וב-2014 היא אף אירחה את האליפות, אך מעולם לא הצליחה להעפיל מעבר לרבע הגמר.
ב-2023, העפילה וייטנאם בפעם הראשונה בתולדותיה לגביע העולם של פיפ"א, לאחר שסיימה במקום השישי באליפות אסיה ששימשה כטורניר המוקדמות. בגביע העולם, היא שובצה לבית אחד עם ארצות הברית, הולנד ופורטוגל, הפסידה בכל שלושת משחקיה והודחה בסיום שלב זה.
הדירוג הנוכחי של נבחרת וייטנאם ברשימת הדירוג של פיפ"א, הוא המקום ה-37 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 28 נמדד לראשונה ביוני 2013, והדירוג הכי נמוך 43 נמדד לראשונה ביולי 2003.
כל גביעי העולם

1991 עד 1999 - לא נכנסה
2003 עד 2019 - לא העפילה
2023 - שלב הבתים
כל אליפויות אסיה

1975 עד 1997 - לא נכנסה
1999 עד 2010 - שלב הבתים
2014 - מקום שישי
2018 - שלב הבתים
2022 - רבע גמר
הערות שוליים

↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
נייטרון מהיר

נֵיטְרוֹן מָהִיר או נייטרון חם הוא נייטרון חופשי שיצא מגרעין האטום. קרינת נייטרונים היא קרינה בעלת יכולת חדירה גבוהה, הרבה יותר מסוגי קרינה אחרים. לכן, היא יכולה לחדור בקלות שריון עבה, כמו זה של טנק לדוגמה, ולהשמיד את כל יושביו. הסיבה לכך היא שהנייטרון יכול לעבור בקלות את המרחק העצום (יחסית אל החלקיק עצמו, התופס 1 חלקי 100,000 מנפחו של אטום) שבין הגרעין לאלקטרונים, כמו גם את המרחק הגדול אף יותר בין מולקולה למולקולה. ההשפעה של קרינת נייטרונים תלויה ברמת האנרגיה של חלקיקי הנייטרון. כאשר האנרגיה של חלקיקי הנייטרון גבוהה יחסית, ההתנגשויות של הנייטרונים בחומר הן התנגשויות אלסטיות. נייטרון הפוגע בפרוטון בגרעין המימן יעביר לו חלק גדול מהאנרגיה שבו וכתוצאה הפרוטון יעוף ממקומו במהירות. פרוטון זה בעצמו עשוי להיתקל בגרעיני אטומים אחרים ולגרום לנזק משני. המשמעות של זה היא שקרינת נייטרונים היא קרינה מייננת קטלנית (בדומה לקרינת גמא) בעלת אפקטיביות גבוהה ביותר.
לאחר שהנייטרונים התנגשו מספר פעמים בחומר, רמת האנרגיה שלהם נמוכה. בשלב זה הם מסוגלים לפגוע בגרעין אטום ולהיבלע בו, על ידי הכוח הגרעיני. תכונה זו של נייטרונים באנרגיה נמוכה עשויה להפוך מתכות שונות לאיזוטופים רדיואקטיביים. התוצאה היא שגופי מתכת (בין השאר, רק"מ) שספגו קרינת נייטרונים יישארו רדיואקטיביים ברמה קטלנית במשך מספר ימים לאחר פגיעת הנייטרונים. עד שכל הנייטרונים יתלכדו בגרעין, ידרשו 15 דקות בממוצע (עד אז, כמחצית מכמות הנייטרונים תתפרק).